Държавен вестник, бр. 10, 2016 г., стр. 13

БРОЙ  10	
Д Ъ Р Ж А В Е Н  В Е С Т Н И К 	
СТР.  13  
компетентния орган на другата договаряща 
държава с оглед избягване на данъчно облага-
не, което не е в съответствие със Спогодбата. 
Всяко постигнато споразумение ще се прило-
жи независимо от сроковете, предвидени във 
вътрешните законодателства на договарящите 
държави. 
3. Компетентните органи на договарящи-
те държави ще положат усилия да разрешат 
посредством взаимно споразумение всички 
затруднения или съмнения, възникващи във 
връзка с тълкуването или прилагането на Спо-
годбата. Те също така могат да се консултират 
взаимно за избягване на двойното данъчно 
облагане за случаи, които не са предвидени 
в Спогодбата. 
4. Компетентните органи на договарящи-
те държави могат да контактуват директно 
помежду си с цел постигане на споразумение 
по смисъла на предходните алинеи.
Член 25
Обмен на информация
1. Компетентните органи на договарящите 
държави ще си разменят такава информация, 
за която може да се предвиди, че е от значение 
за изпълнение разпоредбите на тази Спогодба 
или за администрирането или привеждането 
в изпълнение на вътрешните законодателства 
относно данъци от всякакъв вид и описание, 
наложени от страна на договарящите държави 
или техни политически подразделения или 
органи на местна власт, доколкото предвиде-
ното в тях данъчно облагане не противоречи 
на Спогодбата. Обменът на информация не е 
ограничен от чл. 1 и 2. 
2. Всяка информация, получена съгласно 
ал. 1 от едната договаряща държава, ще се счи-
та за поверителна също както информацията, 
получена съобразно вътрешното законодател-
ство на тази държава, и ще се разкрива само 
на лица или органи (включително съдилища 
и административни органи), занимаващи се с 
определянето или събирането, принудителното 
изпълнение или наказателното преследване, 
както и решаването на жалби във връзка с 
данъците, посочени в ал. 1, както и с надзора 
на посочените по-горе. Такива лица или орга-
ни ще ползват информацията само за такива 
цели. Те могат да разкриват информацията 
на съдебни процеси или при постановяване 
на съдебни решения. Независимо от горното 
информация, получена от едната договаряща 
държава, може да бъде използвана за други 
цели, когато тази информация може да бъде 
използвана за такива други цели съгласно 
законодателствата на двете държави и компе-
тентните органи на предоставящата държава 
разрешат такава употреба. 
3. В никакъв случай разпоредбите на ал. 1 
и 2 няма да се разглеждат като налагащи на 
една от договарящите държави задължението: 
а) да предприема административни мерки, 
отклоняващи се от законите и администра-
тивната практика на тази или на другата 
договаряща държава; 
б) да предоставя информация, която не 
може да се получи съгласно законите или 
по обичайната административна процедура 
на тази или на другата договаряща държава;
в) да предоставя информация, която би 
разкрила каквато и да е търговска, стопан-
ска, промишлена или професионална тайна 
или търговска процедура, или информация, 
чието разкриване би противоречало на об-
ществения ред.
4. Когато едната договаряща държава по-
иска информация в съответствие с този член, 
другата договаряща държава ще използва сво-
ите способи за събиране на информация, за да 
набави поисканата информация, дори когато 
тази друга държава може да не се нуждае от 
тази информация за собствени данъчни цели. 
Задължението по предходното изречение се 
ограничава от ал. 3, но в никакъв случай 
това ограничение няма да се разглежда като 
даващо право на едната договаряща държава 
да откаже предоставянето на информация 
само поради това, че няма вътрешен интерес 
от такава информация. 
5. В никакъв случай разпоредбите на ал. 3 
няма да се разглеждат като даващи право 
на едната договаряща държава да откаже 
предоставянето на информация единствено 
поради това, че информацията се пази от 
банка, друга финансова институция, номи-
ниран представител или лице, което действа 
като агент или фидуциар, или поради това, 
че информацията е свързана с участието на 
собственик в определено лице.
Член 26
Съдействие при събиране на данъци
1. Договарящите държави взаимно си пре-
доставят съдействие при събиране на публични 
вземания. Това съдействие не е ограничено 
от чл. 1 и 2. Компетентните органи на дого-
варящите държави могат да определят начи-
на на прилагане на този член чрез взаимно 
споразумение.
2. Терминът „публично вземане“, използ-
ван в този член, означава сума, дължима във 
връзка с данъци от всякакъв вид и описание, 
наложени от страна на договарящите държави, 
техни политически подразделения или органи 
на местна власт, доколкото предвиденото 
данъчно облагане не противоречи на тази 
Спогодба или на всяко друго споразумение, 
по което договарящите държави са страни, 
както и лихви, административни санкции и 
разходи за събирането или обезпечаването, 
свързани с тази сума.